Godsdiens - Ditsem Nuus - Dit wat saak maak
Perspektief op die stryd van Hervormers - Kommentaar (1)
Perspektief op die stryd van Hervormers - Ditsem Nuus - Dit wat saak maak
Perspektief op die stryd van Hervormers
Kommentaar (1)	Perspektief op die stryd van Hervormers
Die onmin in die Nederduitsch Hervormde Kerk van Afrika (NHK) het op die oog af op 18 April ‘n wending geneem toe die Kommissie van die Algemene Kerkvergadering (sinode) briewe aan alle ampsdraers en lidmate gestuur het.
Hoewel hierdie stryd binne die NHK woed, kan geen lidmaat van die Afrikaanse susterkerke nié hiervan kennis neem nie. Verskeie van die brandpunte is dwarsliggend in al drie kerke teenwoordig, en daar is ook aansienlike skakeling. Danksy hierdie skakeling, ook via die internet, “erf” van die ander kerke die kwessies op die tafel
Binne die NG Kerk is daar trouens twee vlakke van weerstand – diegene wat weerstandig is oor die jongste se sinode se besluit om Belhar in te voer, en ‘n tweede groep wat weens die verbintenis met die boek, Die Trojaanse perd in die NG Kerk, die bynaam perdebouers gekry het.
In die Gereformeerde Kerke van Suid-Afrika (GKSA), kan breedweg onderskei word tussen die gereformeerde (gereformeerdheid impliseer per definisie ‘n onvoltooide proses) Doppers en die stoere Doppers. Met die jongste sinode het ‘n predikant opgemerk dat stryd deel van die GKSA se DNS is, en die huidige kwessies wentel onder meer oor die sing van die nuwe Psalmomdigtings, vroue in die amp en kelkies met Nagmaal.
Die ontevrede groep in die Hervormde Kerk noem hulself die steedsHervormers. Die vonk in die kruitvat was ‘n besluit van die AKV om uiteindelik, soos die ander susterkerke, apartheid as sonde te verklaar. Dit is ‘n hopelose oorvereenvoudiging, maar ‘n volledige uiteensetting sou etlike verhandelings behels – en dis juis deel van die probleem, dit is ongelooflik kompleks met eindelose tegniese aspekte. Kortliks egter: Besluit 54/69 het ges